BBIK รายได้โต-ต้นทุนลด ดันกำไร Q1 พุ่งทะลัก 127%
BBIK รายงานกำไรไตรมาส 1/65 อยู่ที่ 28.06 ลบ. โต 127% จากปีก่อนมีกำไร 12.34 ลบ. รับรายได้จากกระแสการทำดิจิทัลทรานส์ฟอร์เมชันที่เติบโตอย่างต่อเนื่องโต ขณะที่ต้นทุนและค่าใช้จ่ายปรับตัวลดลง
BBIK รายงานกำไรไตรมาส 1/65 อยู่ที่ 28.06 ลบ. โต 127% จากปีก่อนมีกำไร 12.34 ลบ. รับรายได้จากกระแสการทำดิจิทัลทรานส์ฟอร์เมชันที่เติบโตอย่างต่อเนื่องโต ขณะที่ต้นทุนและค่าใช้จ่ายปรับตัวลดลง
11 พ.ค. 2565

บริษัท บลูบิค กรุ๊ป จำกัด (มหาชน) หรือ BBIK รายงานผลการดำเนินงานงวดไตรมาส 1/65 สิ้นสุดวันที่ 31 มี.ค.65 มีกำไรสุทธิ ดังนี้

สำหรับงวด 3 เดือนสิ้นสุดวันที่ 31 มี.ค.65 รายได้รวมของกลุ่มบริษัทฯอยู่ที่ 111.34 ล้านบาทเพิ่มขึ้นจากงวดเดียวกันปีก่อนหน้าจำนวน 61.56 ล้านบาท หรือคิดเป็นร้อยละ 124 จากปีก่อน สาเหตุหลักเป็นผลมาจากกระแสการทำดิจิทัลทรานส์ฟอร์เมชันที่เติบโตอย่างต่อเนื่องทั้งในประเทศและต่างประเทศ
รวมถึงการให้บริการที่ครบวงจรของบริษัทฯ สามารถตอบสนองความต้องการของลูกค้าได้เป็นอย่างดี โดยบริการให้คำปรึกษาและพัฒนาเทคโนโลยีให้กับองค์กร (DX) ยังคงเป็นบริการหลักในการผลักดันรายได้ให้เติบโต
นอกจากนี้ ยังคงมีความเติบโตในส่วนของงานให้คำปรึกษาด้านกลยุทธ์และ การจัดการ (MC) รวมถึงงานการบริหารจัดการโครงการเชิงยุทธศาสตร์ (PMO) จากการที่บริษัทต่างๆ เริ่มกลับสู่การ ดำเนินงานตามปกติ
ขณะที่ธุรกิจการจัดการข้อมูลขนาดใหญ่และการวิเคราะห์ข้อมูลชั้นสูงด้วยปัญญาประดิษฐ์ (AI) มีรายได้ที่ลดลงเล็กน้อย จากการอยู่ระหว่างการให้บริการงานโครงการขนาดใหญ่ ซึ่งคาดว่าจะแล้วเสร็จ และส่งมอบได้ในไตรมาสที่ 2 ปี 2565 นอกจากนี้ส่วนของรายได้จากงานต่างประเทศนั้นยังคงเติบโตอย่างต่อเนื่อง โดยในไตรมาสที่ 1 ปี 2565 มีรายได้อยู่ที่ 23.53 ล้านบาท หรือคิดเป็นร้อยละ 21 ของรายได้รวม
ด้านกำไรสำหรับงวด 3 เดือน ไตรมาส 1/65 กำไรสุทธิของกลุ่มบริษัทฯ 28.64 ล้านบาท เพิ่มขึ้นร้อยละ 132 จากกำไรสุทธิงวดเดียวกันปีก่อนหน้าจากการเติบโตของรายได้
ทั้งนี้ อัตรากำไรสุทธิสำหรับงวด 3 เดือนไตรมาสที่ 1/65 อยู่ที่ร้อยละ 26 ซึ่งเพิ่มขึ้นจากอัตรากำไรสุทธิเฉลี่ยของปี 2564 ที่ร้อยละ 22 สาเหตุหลักจากความสามารถในการทำกำไรจากการให้บริการหลักทั้งหมด ประกอบกับการเพิ่มขึ้นในส่วนแบ่งกำไรจากกิจการร่วมค้า บริษัท ออร์บิท ดิจิทัล จำกัด จำนวน 6.60 ล้านบาท ซึ่งบริษัท ออร์บิท ดิจิทัล จำกัด มีอัตรากำไรสุทธิในไตรมาส 1/65 ที่ดีจากการควบคุมต้นทุนและ ค่าใช้จ่ายในการดำเนินงาน รวมถึงการได้รับสิทธิประโยชน์ทางภาษีจาก BOI ในไตรมาสที่ผ่านมา